alexandrainst/scandi-wiki huggingface dataset:
Georg Frederik von Krogh (1802–1841)

Georg Frederik von Krogh eller George Frederik von Krogh (født 1802 i Trondheim, død 1841) var en norsk publisist, og han ble cand. jur. i 1824. I 1824 var han førstedirektør i Det Norske Studentersamfund, og fremmet forslag om «at Samfundet skulde feire den 17de Mai, vor Grundlovs Fødselsdag» og deltok i den første komiteen «at arrangere det fønødne til at feire Dagen.»

Von Krogh var også en aktiv deltaker i Torvslaget i 1829.

Referanser 

Det Norske Studentersamfund
Fødsler i 1802
Dødsfall i 1841
Femdomstoler

Fēmdomstoler (tysk: femgerichte, fehmgerichte, vehmgerichte, av fem, «straff», «dom») var navnet på en bestemt type straffedomstoler i middelalderens Tyskland, og særlig i Westfalen, som etter den gamle Gau-forfatningens oppløsning fortsatte å praktisere det urgermanske rettsvesenet. Domstolene var av keiseren overdratt en umiddelbar domsrett i saker som kunne medføre dødsstraff.

Tysk rettshistorie
Toby & Helfner

Toby & Helfner består av Torbjørn Stafford Barth og Helfner Augusto, begge født i 1989. Duoen møttes for første gang under innspillingen av Paradise Hotel Norge, der de fant sin felles interesse. De dannet en duo, og har siden spilt flere titalls konserter rundt i landet.

Første singel med Toby og Helfner var «Best Way». og ble utgitt av Minds of Music. Singlen solgte over 3000 eksemplarer og lå på VG Lista Topp 20 (norske singler) i over 6 uker. I tillegg har den over  visninger på Youtube. «Best way» ble også listet på NRK MP3 og har også blitt spilt på en rekke andre radiostasjoner. Sangen har blitt hørt på Spotify over  ganger.

Guttenes andre singel «On My Mind» ble en sommerhit og oppnådde listing på diverse radiostasjoner. Låta har så langt  views på You Tube, i tillegg til å bli streamet over en halv million ganger på Spotify. Begge låtene ble distribuert til DJ'er på skandinaviske feriesteder (Gran Canaria, Aya Napa osv) og ble spilt en hel del.

Lydproduksjon
De første låtene, sto begge artistene for. De gikk inn i samarbeid med Hitnation i Oslo, som har gitt ut det meste av musikken. I januar 2012 inngikk Toby & Helfner en samarbeidsavtale med Soultop Music i Trondheim. Selskapet har blant annet Chris Medina og Atomic Kittens på creditlisten sin, og drives av Trond Hillestad, Hugo Solis og Paul Getz.

Musikkvideoproduksjon
Samarbeidet med det Oslobaserte selskapet Photofilmatics har vært tett, og den siste videoen de samarbeidet på var «Don't Let Me Go», som hadde over  views på YouTube etter under fire uker. Musikkvideoen til låta «City That I Come From» er produsert av RecFilm og Trondheim Media, som er en egen avdeling hos Soultop Music. Regissøren for videoen er Lars Skaland. Med i videoen er blant andre vinner av Vi Menns forsidejakt Monika Lund Lie.

Singler
 Best Way (2010)
 Dirty Like a Oh (2010)
 On My Mind (2011)
 Don't Let Me Go (2012)
 City That I Come From (2012)

Eksterne lenker 
 God Kveld Norge sak
 Offisiell Facebook
 Label
 
 
 
 

Norske popgrupper
Samedan

Samedan er en landsby og kommune i distriktet Maloja i den østlige sveitsiske kantonen Graubünden. Ved utgangen av 2009 hadde den  innbyggere. Kommunen har et areal på 113,8 km², fordelt på to områder, da en eksklave ligger på sørsiden av hoveddalføret Ober-Engadin. Kommunesenteret ligger 1 721 meter over havet, fem kilometer nordøst for St. Moritz.

Retoromansk var det stedegne talespråket, men siden 1980-årene har tysk vært talespråket til et flertall av befolkningen.

Referanser

Eksterne lenker 
 

Kommuner i Sveits
Graubünden
Mikronesia under OL

Mikronesia deltok første gang i olympiske leker under Sommer-OL 2000 i Sydney, og har siden deltatt i samtlige påfølgende sommerleker. De har aldri deltatt i vinterlekene. Mikronesia har aldri vunnet noen medalje.

Medaljeoversikt

Eksterne lenker
 Mikronesias OL-statistikk på Olympedia.org
 Mikronesias OL-statistikk  på Sports-reference.com
Teresa Grøtan

Teresa Grøtan (født 17. juni 1974 på Stokmarknes i Vesterålen) er en norsk journalist og forfatter bosatt i Bergen. 

Grøtan er utdannet Master of Arts fra University of KwaZulu-Natal i Sør-Afrika. Hun var redaktør for Syn og Segn i årene 2004–05. Hun var redaktør for det engelskspråklige forskningsmagasinet Global Knowledge i 2004-2008.

Bibliografi 
Før øya synker (Gyldendal, 2018)
Hvit bagasje i norske Granta nr. 3 (Gyldendal, 2015)
 Sandton-Soweto t/r i antologien Signatur. Nye norske stemmer (Cappelen Damm, 2014)
 Klara kan mykje rart om mat (Samlaget, 2012)
 Klara kan mykje rart om klede (Samlaget, 2011)
 Globaliseringsboka (Samlaget, 2009)
 IKON: Nelson Mandela (Gyldendal, 2008)

Priser 
I 2013 mottok hun Blixprisen for sitt forfatterskap for barn og unge.

I 2010 mottok hun hederlig omtale av Internasjonal Reporter for artikkelen Gjelda etter Yunus, som sto på trykk i Dagbladet Magasinet.

Referanser

Eksterne lenker 
 
 Presentasjon av Teresa Grøtan i Forfatterkatalogen på Forfattersentrums nettsider



Norske journalister
Norske barnebokforfattere
Personer fra Hadsel kommune
Fødsler i 1974
Anders Tettli Rennemo

Anders Tettli Rennemo (født 16. mai 1988) er en norsk tidligere langrennsløper som representerte Henning Skilag og Leksvik Idrettslag. Han er bror til sin mer profilerte bror Kristian Tettli Rennemo.

Han fikk sin debut i verdenscupen i langrenn den 10. mars 2012 på femmila i Holmenkollen.

Han la opp i 2017.

Referanser

Eksterne lenker 
 

Norske langrennsløpere
Personer fra tidligere Leksvik kommune
Personer fra Indre Fosen kommune
Deudorigini

Deudorigini er en delgruppe av glansvingene som tilhører underfamilien stjertvinger (Theclinae).

Utseende 
Små til middelsstore (vingespenn 25-45 millimeter) stjertvinger med litt tilspissede forvinger. Bakvingen ender vanligvis i en tynn stjert. Oversiden er gjerne metallisk blå eller rødoransje, undersiden mer eller mindre brunlig.

Utbredelse 
Gruppen er utbredt i tropisk Afrika og Sørøst-Asia.

Systematisk inndeling 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Lycaeninae (i vid forstand)
 stjertvinger  (Theclinae)
 stamme Deudorigini Doherty, 1886
 Deudorix-gruppen
 slekten Araotes Doherty, 1889 – 2 arter
 slekten Artipe Boisduval, 1870 – 4 arter
 slekten Bindahara Moore, 1881 – 2 arter
 slekten Deudorix Hewitson, 1863 – 62 arter
 slekten Hypomyrina Druce, 1891 – 4 arter
 slekten Paradeudorix Libert, 2004 – 9-13 arter
 slekten Pilodeudorix Druce, 1891 – 48-52 arter
 slekten Rapala Moore, 1881 – 62 arter
 slekten Sinthusa Moore, 1884 – 18 arter
 slekten Sithon Hübner, 1819 – 2 arter
 Capys-gruppen
 slekten Capys Hewitson, 1865 – 17 arter
 Pamela dudgeoni (de Nicéville, 1894)

Litteratur

Eksterne lenker 
 
 Brower, Andrew V. Z. 2007. Theclinae in The Tree of Life Web Project, [http://tolweb.org/ http://tolweb.org 
 www.funet.fi – Lycaenidae

Stjertvinger
Dyr formelt beskrevet i 1886
Dyr formelt beskrevet av William Doherty
Tresfjordbrua

Tresfjordbrua er en  meter lang veibro over Tresfjorden mellom Remmem og Vikebukt i Vestnes kommune. Den ble åpnet 24. oktober 2015 av statsminister Erna Solberg. 

Broen medførte at Europavei 136 ble ca. 13 km kortere sammenlignet med tidligere trase rundt fjorden og kjøretiden mellom Åndalsnes og Ålesund ble redusert med omkring 20 minutter. Gjennomgangstrafikken på tidligere E136 gjennom Tresfjord tettsted forsvant da broforbindelsen ble åpnet. Mellom Vikebukt (på østsiden) og kommunesenteret på Helland er innkortingen 22 kilometer. På Remmem-siden (vestsiden) løper E136 sammen med E39 i en rundkjøring. Broen står på 198 peler (i 13 grupper) banket ned i fjordbunnen samt fem støpte fundamenter. To av disse fundamentene er senkekasser på 20 og 39 meters dyp. Grunnen på stedet består hovedsakelig av hard morene med store steiner samt noe fjell. Broen danner en slak U-kurve over fjorden fordi den følger en grunne (en fjordterskel) av fast fjell og morene. Fyllingen utenfor Vike kirke går på en grunne som er 5-10 meter dyp et stykke ut i fjorden. De det dypeste stedet er rundt 35 meter. Broen har 19 spenn med det lengste på 160 meter, de øvrige spenn er 90 og 60 meter lange. Under hovedspennet er det et seilingsløp på 60 meter bredde og 32 meter høyde. Ved siden av kjørebanen er det en 3 meter bred gang- og sykkelsti.

I tillegg til selve broen ble det lagt ut 700 meter sjøfylling med steinmasse fra sprenging av Vågstrandstunnelen. Selve brokonstruksjonen kostet 930 millioner kroner, i tillegg kom tilknytingsveier på 200 millioner kroner. Sammen med Vågstrandstunnelen kom hele prosjektet på 1,7 milliarder kroner. Broen ble bygget av det tyske firmaet Bilfinger Berger AG på oppdrag fra Statens vegvesen.

Innkreving av bompenger (med automatiske bomstasjoner på Vikebukt og Våge) begynte da broen var ferdigstilt. Trafikken over broen er i gjennomsnitt 1900 kjøretøy i døgnet (tall for 2016). Trafikken det første året var 22 % høyere enn ventet. Bensinstasjonen innerst i fjorden ble lagt ned straks gjennomgangstrafikken forsvant. Ifølge «bompengeforliket» mellom partene i regjeringen Solberg (august 2019), skal innkrevingen av bompenger for Vågstrandstunnelen avsluttes i 2019 eller våren 2020 og staten skal dekke gjenstående. Det blir fortsatt betaling for passering av broen. Samferdselsministeren uttalte i oktober 2019 at bompengeselskapet kan få tilskudd fra staten til å redusere takstene med 10 %. Innkrevingen ble avsluttet i januar 2021.

Bilder

Se også 
 Liste over broer i Norge
 Liste over broer i Norge etter lengde

Referanser

Veier i Vestnes
Veibroer i Møre og Romsdal
Broer åpnet i 2015
Europavei 136
Smaltimotei

Smaltimotei (Phleum phleoides) er en ganske sjelden plante i gressfamilien. 

Den er en nær slektning av timotei. De to artene kan blant annet skilles ved at når man bøyer smaltimoteis blomsterstand (akset), splitter den seg opp i flere deler, i motsetning til timotei. Arten er flerårig og vokser i tuer med lange fiolettaktige strå. Den blir opptil 60 cm høy og finnes nå kun noen få steder i Norge, hovedsakelig i Oslo-området. Her vokser den på tørre kalkbakker og er funnet fra Østfold til Oppland.

Av omtrent 60 kjente voksesteder i Norge finnes smaltimotei nå bare på 15 av disse stedene. Smaltimotei er nå Sør-Frons offisielle kommuneart og her er det tre kjente forekomster. Idag ser det ut til at bare én forekomst fortsatt er intakt i Sør-Fron.

Smaltimotei er regnet som sårbar i Norge og står oppført på Norsk rødliste for arter. I Botanisk hage i Oslo finnes nå eksemplarer av smaltimotei i anlegget Osloryggen, som ble anlagt i år 2000. Her finner vi smaltimotei sammen med mange andre klassiske arter fra kalkbakkene og -øyene i Indre Oslofjord, slik som dragehode, kvitmure, bakkekløver, kubjelle og dvergtistel.

Referanser

Eksterne lenker 
 
 Flentimotej i Den virtuella floran

Gressfamilien
Grønne blomster
Karplanter på norsk rødliste
Souad Khodja

Souad Khodja er en sosiolog fra Algerie. Hun har skrevet flere bøker og særlig jobbet med kvinners stilling. For boken A comme Algériennes fikk hun Noma-prisen i 1992.

Utgivelser
 Les Algériennes au quotidien (1985)
 A comme Algériennes (1990. Vant Noma-prisen
 Fatiah. Chroniques d’une femme dans la tourmente (1995)

Eksterne lenker
  Kort biogrgafi på algerie-livres.com

Vinnere av Noma-prisen
Afrikanske forfattere
Algeriere
Trygve Gårdbo

Jens Trygve Gårdbo (født 12. august 1900 i Tønsberg, død 11. november 1969) var advokat og politimester i Arendal fra 1942 til 1944.

Sønn av kjøpmann Mathias Pettersen (1867-1959) og Louise Myhre (f. 1871). Gårdbo var advokat og meldte seg inn i Nasjonal Samling i desember 1940. Han var v v     økonomileder i Nes lag av Nasjonal Samling i 1941. Han var NS-oppnevnt politimester i Arendal fra juni 1942, kretspersonalleder i Nasjonal Samling i Arendal i 1943 og medlem i Germanske-SS Norge fra samme år. Gårdbo ble senere politimester i Leikanger og i Odda.   

Han ble i det norske landssvikoppgjøret dømt til 4 1/2 års tvangsarbeid, 17 000 kroner i inndragning, fratatt sakførerbevillingen og tap av sivile rettigheter i ti år. Høyesterett forlenget i mars 1947 straffen til seks års tvangsarbeid. Han ble løslatt fra Ilebu fengsel 16. mars 1949.

Referanser 

Norske advokater
Medlemmer av Nasjonal Samling
Nordmenn dømt i landssvikoppgjøret etter krigen
Personer fra Tønsberg kommune
Nordmenn fra andre verdenskrig
Nordens dag

Nordens dag arrangeres 23. mars hvert år som en markering av inngåelsen av Helsingforsavtalen i 1962. Denne avtalen regulerer det offisielle nordiske samarbeidet og kalles «Nordens grunnlov». Foreningen Norden feirer dagen, ofte med nordisk gjestebud og flagging med nordiske flagg.

Svanesymbolet ble brukt for første gang på en plakat for Nordens dag i 1936. Svanen symboliserer nordisk samarbeid og logoen er den offisielle logoen for nordisk samarbeid, Nordisk råd og Nordisk ministerråd.

Referanser

Se også
Helsingforsavtalen
Nordisk råd
Foreningen Norden

Eksterne lenker 
 Nordens dag – Helsingforsavtalen 50 år! (norden.no)

Nordisk samarbeid
Dager i mars
Radio Tuvalu

Radio Tuvalu er en tuvalsk radiokanal. Den ble grunnlagt i 1975 og tilhører Tuvalu Media Corporation. Den kringkastes på FM-frekvens 100,1. Programmene er på tuvalsk og engelsk. Utenom kanalens sendetider sendes BBC på frekvensen.

Referanser

Eksterne lenker
 Tuvalu Media Corporations nettsted

Tuvalske medier
Radiokanaler
Société zoologique de France

La Société zoologique de France, det vil si Frankrikes zoologiske vitenskapssamfunn, ble opprettet i 1876 i Paris. Det utgir en Bulletin om vitenskapelige oppdagelser innen zoologien (Bulletin de la Société Zoologique de France).

Litteratur

Primærkilder 
 Robert Fox (1976). La Société zoologique de France. Ses origines et ses premières années, Bulletin de la Société Zoologique de France, 101 (5) : 799-812.
 Jean-Loup d’Hondt (1990). Histoire de la Société zoologique de France. Son évolution et son rôle dans le développement de la zoologie, Revue française d’aquariologie, 16 (3) : 65-100.

Sekundær litteratur 
 Jean Gouillard (2004). Histoire des entomologistes français, 1750-1950. Édition entièrement revue et augmentée, Boubée (Paris) : 287 p.
 François Pellegrin (1954). Un siècle de Société de botanique de France, Bulletin de la Société de botanique de France, Supplément au n° 101 : 17-46.
 Pierre-Paul Grassé (1976). Un demi-siècle de zoologie française, Bulletin de la Société Zoologique de France, 101 (5) : 781-797.

Eksterne lenker
  

Organisasjoner etablert i 1876
Vitenskapelige organisasjoner
Zoologi
Vitenskap i 1876
1870-årene i Frankrike
Terje Tørrissen

Terje Tørrissen (født 20. juli 1960 i Molde) er en norsk overlege som er spesialist i psykiatri. Han har vært rettspsykiater siden 2002 og har utført mange sakkyndige oppdrag for politi og rettsvesenet.

Tørrissen var en av de fire sakkyndige som ble oppnevnt av Oslo tingrett for å vurdere Anders Behring Breivik i forbindelse med terrorangrepene i Norge 2011. Sammen med Agnar Aspaas arbeidet han med den andre sakkyndige rapporten.

Bakgrunn 
Tørrissen er født i Molde, oppvokst i Ålesund og bosatt i Ottestad i Stange kommune. Han er utdannet cand.med. ved Universitetet i Tromsø fra 1992. Etter turnustjeneste i Harstad og Lyngen, var han kommunelege II og kommunelege I i Lyngen fra 1994-1997. Fra 1997 til 2001 var han ansatt ved Universitetssykehuset i Nord-Norge, Åsgård (daværende RiTø). Fra 2002 er han spesialist i psykiatri. Etter dette ble ansatt ved SI HF, Sanderud som overlege ved akuttpsykiatrisk avdeling fra 2002-2005 og ved avdeling for psykosebehandling og rehabilitering fra 2005-2009. Fra 2009-2010 var han overlege ved akuttpsykiatrisk avdeling på SI HF, Sanderud. I perioden 2010-2019 var han ansatt ved VPP-Hammerfest i deltidsstilling. Fra mars 2019 har han vært ansatt ved Nordlandssykehuset, DPS-Gravdal i deltidsstilling. Terje Tørrissen er ansatt i, og eier av Solglytt AS, som utfører oppdrag (rettspsykiatriske erklæringer, fornærmede erklæringer, andre sakkyndige oppdrag) for påtalemyndighet og rettsinstanser m.fl., samt forskning, undervisningsoppdrag, konsulentoppdrag og behandling m.m.

Tørrissen har forsket på bruk av tvang i psykiatrien og publisert en originalartikkel i Tidsskrift for Den norske legeforening. Videre har han vært medforfatter i en artikkel om psykolinvistikk sammen med forskere fra USA. Han har vært aktiv i undervisning, foredrag og utvikling av seminar om intervensjon ved selvmordsfare. Han har også skrevet et kapittel i boken Den stygge andungen samt to bøker om emner innen snø og snøskred.

Referanser 

Norske psykiatere
Rettspsykiatere
Norske sakprosaforfattere
Rettspsykiatriske vurderinger av Anders Behring Breivik
Personer fra Stange kommune
Martti Aiha

Hannu Martti Matias Aiha (født 23. desember 1952 i Pudasjärvi) er en finsk kunstner, som er mest kjent som billedhugger. Hans skulpturer har trekk fra kalligrafiske strukturer, og han arbeider både i gips, tre og metall.

Han er utdannet fra Läroanstalten för konstindustri 1970–72 og fra Finlands Konstakademi 1972–76. I tillegg til skulptur har han også arbeidet med maleri.

Han er innkjøpt av Henie Onstad Kunstsenter, det finske samtidskunstmuseet Kiasma og flere andre finske museer. Han har mottatt Finska Konstföreningens dukatpris 1982, Expohja-prisen 1987 og Pro Finlandia-medaljen 1992. Hans offentlige arbeider omfatter blant annet «Futura – Tuntematon» (1987) i Uleåborg, den halvfigurative hestestatuen «Rumba» (1992) i Helsingfors og «Musikalske fragmenter» (1994) ved operaen i Göteborg. Han har også bidratt til Skulpturlandskap Nordland med installasjonen «Syv magiske punkter» i Skånland i Troms.

Aiha ble i 2013 tildelt den svenske Prins Eugen-medaljen.

Referanser

Eksterne lenker 
 

Finske billedhuggere
Skulpturlandskap Nordland
Fargen på øl

Der finnes ulike skalaer for farveintensiteten på øl. De to mest alminnelige er SRM (Standard Reference Method) og EBC (European Brewing Convention). De to skalaene tar begge utgangspunkt i spektroskopi.

Sammenhengen mellom SRM og EBC 
SRM er den offisielle 
måleenheten som brukes ved internasjonale konkurranser. Denne enheten ble oppfunnet i Amerika, og som svar på denne begynte de europeiske bryggeriene innføringen av skalaen EBC. I starten var sammenhengen mellom SRM og EBC umiddelbart vanskelig å kategorisere grunnet forskjellige bølgelengder i spektroskopien. I 1991 ble EBC-skalaen gjort om så man brukte den samme bølgelengden (430 nm) som SRM. Siden da har sammenhengen vært slik:

Fargeskalaen
Fargeskalaen kan enkelt forklares slik:

Referanser

Eksterne lenker 
 Kontroversen omkring SRM/EBC (engelsk)
 Forståelse av ølfarge (engelsk)

Øl
Farge
Kolderup-Rosenvinge

Kolderup-Rosenvinge var en dansk og norsk adelsslekt.

Se også 
 Rosenvinge

Danske adelige familier
Norske adelige familier
Kristján Guðmundsson

Kristján Guðmundsson (født 1941 i Snæfellsnes) er en islandsk kunstner, som arbeider med skulptur og konseptkunst, og som beskrives som en minimalist. Han er autodidakt, og bodde og arbeidet i Amsterdam 1970-79. Siden har han bodd i Reykjavík.

Han fikk sin internasjonale introduksjon på den andre nordiske ungdomsbiennalen i Helsingfors 1968. Senere har han hatt separatutstillinger i Oslo (Kunstnernes Hus 2002, Galleri F 15 1994, Galleri Riis flere ganger), Stockholm, Paris, Hamburg, Frankfurt, Brussel, New York og særlig i Amsterdam. Han representerte Island på Veneziabiennalen i 1984. Han er blant annet innkjøpt av islandske kunstmuseer, og av Samtidsmuseet i Oslo, Moderna Museet i Stockholm, Kiasma i Helsingfors, Stedelijk Museum, Amsterdam. Han har bidratt til Skulpturlandskap Nordland med skulpturen «Protractus» i Skjerstad. I 2010 mottok han den nordiske Carnegie Art Award, for en serie Malerier med grå og hvite rammer, som beskrives som «hans eksepsjonelle lydabsorberende malinger hvor han på karakteristisk vis smelter sammen materialer og idé til å bli et objekt proppfullt av innhold»

Han er bror av kunstneren Sigurður Guðmundsson, som også har bidratt til Skulpturlandskap Nordland.

Referanser 

Litteratur
 Kristjan Gudmundsson. Down : former part – from the highest point of the land to sea level : latter part – from sea level to the lowest point of the sea. Ottenhausen Verlag, 1989. 200 sider. ISBN 3-922760-29-5

Eksterne lenker 
 Galleri i8, bilder, bio, cv
 Galleri Anhava, bilder, bio, cv
 Galleri Anderson Stockholm, bilder, bio, cv
 galleririis.com, bilder, bio, cv

 

Kristjan
Billedhuggere
Skulpturlandskap Nordland
Georadar

Georadar (også kjent som bakkepenetrerende radar, engelsk ground penetrating radar) er en geofysisk metode som bruker radarpulser til å avbilde undergrunnen. Denne ikke-destruktive metoden benytter seg av elektromagnetisk stråling i mikrobølge-båndet (UHF/VHF frekvenser) av radiospekteret, og detekterer reflekterte signaler fra strukturer i undergrunnen.

Denne typen radar brukes innen arkeologisk geofysikk for å kartlegge arkeologiske strukturer under bakken.

Eksterne lenker 
 Målinger med georadar. Teori, anvendelse, teknikker og eksempler på opptak. NGU Rapport 94.024

Radar
Geofysikk
Folkerepublikken Kinas forsvarsministerium

Folkerepublikken Kinas forsvarsministerium (forenklet kinesisk: 中华人民共和国国防部; tradisjonell kinesisk: 中華人民共和國國防部; pinyin: Zhōnghuá Rénmín Gònghéguó Guófángbù, eller kort – 国防部 /  國防部 / Guófángbù) er et ministerium som lyder under statsrådet og styres av forsvarsministeren. Den første nasjonale folkekongress grunnla ministeriet i 1954 i samsvar med landets nye konstitusjon. Ministeriet har ikke kommandomyndighet over Folkets frigjøringshær og forsvarsministerens fremste oppgave er å representere landets væpnede styrker i kontakt med andre lands forsvarsmakter. Ministeriet har avdelinger for verving, organisasjon, materiell, utdannelse og forsvarsforskning, men disse funksjoner utøves i praksis av partiorganet Den sentrale militærkommisjon, som også mar befalingsmakten over landets væpnede styreker.

Forsvarsministre 
Marskalk Peng Dehuai (1954–1959)
Marskalk Lin Biao (1959–1971)
Marskalk Ye Jianying (1975–1978)
Marskalk Xu Xiangqian (1978–1981)
Geng Biao (1981–1982)
General Zhang Aiping (1982–1988)
General Qin Jiwei (1988–1993)
General Chi Haotian (1993–2003)
General Cao Gangchuan (2003–2008 )
General Liang Guanglie (2008-   )

Eksterne lenker

Litteratur 
 

Kinesisk politikk
Kinas grunnlov

Folkerepublikken Kinas forfatning (forenklet kinesisk: 中华人民共和国宪法; tradisjonell kinesisk: 中華人民共和國憲法; pinyin: Zhōnghuá Rénmín Gònghéguó Xiànfǎ) er Folkerepublikken Kinas forfatning (konstitusjon) og viktigste lovtekst. Den nåværende versjon ble antatt av Den nasjonale folkekongress den 4. desember 1982 og justeringer fulgte i 1988, 1993, 1999, og 2004. Folkerepublikken Kina har tidligere hatt tre forfatninger, fra 1954, 1975, og 1978, men de er blitt opphevet og erstattet etter tur. 

Forfatningen består av fem deler: et forord, grunnleggende prinsipper, grunnleggende rettigheter og plikter, statens oppbygning, og Kinas flagg og riksvåpen.

Forfatningen er oppbygd på nesten samme måte som Sovjetunionens forfatning fra 1936 men med den vesentlige forskjell at den sovjetiske konstitusjon gav sovjetrepublikkene rett til å bryte ut av samveldet. Tilsvarende rett gjelder ikke Kinas autonome regioner.

Ifølge artikkel 67 er det Den nasjonale folkekongressens stående komite, og ikke kinesisk høyesterett, som er den autentiske tolker av forfatningen.

Ved revisjonen i 2004 ble det foretatt en lang rekke større og mindre endringer. Blant annet kom det inn henvisninger til både privateiendom og menneskerettigheter:

Den legale privateiendom er unantastelig. 
Staten respekterer og beskytter menneskerettighetene.

Eksterne lenker 

Kinesisk politikk
Konstitusjoner
Sean Stone

Sean Ali Stone (født  i New York City i New York) er en amerikansk filmregissør, produsent, fotograf, manusforfatter og skuespiller.

Filmografi 
 8 Million Ways to Die (manus) (1986)
 Salvador (1986)

 Wall Street (1987)

 Born on the Fourth of July (1989)
 The Doors (1991)
 JFK (1991)
 Heaven & Earth (1993)
 Natural Born Killers (1994)
 Nixon (1995)
 U-Turn (1997)
 Any Given Sunday (1999)
 Persona Non Grata (2003)
 World Trade Center (2006)
 W (2008)
 Wall Street: Money Never Sleeps (2010)

Referanser

Eksterne lenker 
 

Regissører fra USA
Filmprodusenter fra USA
Fotografer fra USA
Manusforfattere fra USA
Skuespillere fra USA
Personer fra New York City
Fødsler i 1984